CELEX: 32020D0546
Language: hu
Date: 2020-04-17 00:00:00
Title: Az Európai Parlament és a Tanács (EU) 2020/546 határozata (2020. április 17.) a Rugalmassági Eszköznek a COVID-19-járvánnyal összefüggésben hozott azonnali költségvetési intézkedések finanszírozása céljából történő igénybevételéről

21.4.2020   
               
               
                  HU
               
               
                  Az Európai Unió Hivatalos Lapja
               
               
                  L 125/3
               
            
         AZ EURÓPAI PARLAMENT ÉS A TANÁCS (EU) 2020/546 HATÁROZATA
         (2020. április 17.)
         a Rugalmassági Eszköznek a COVID-19-járvánnyal összefüggésben hozott azonnali költségvetési intézkedések finanszírozása céljából történő igénybevételéről
         AZ EURÓPAI PARLAMENT ÉS AZ EURÓPAI UNIÓ TANÁCSA,
         tekintettel az Európai Unió működéséről szóló szerződésre,
         tekintettel az Európai Parlament, a Tanács és a Bizottság közötti, a költségvetési fegyelemről, a költségvetési ügyekben való együttműködésről és a hatékony és eredményes pénzgazdálkodásról szóló, 2013. december 2-i intézményközi megállapodásra (1) és különösen annak 12. pontjára,
         tekintettel az Európai Bizottság javaslatára,
         mivel:
         
                     (1)
                  
                  
                     A Rugalmassági Eszköz azon pontosan meghatározott kiadások finanszírozásának lehetővé tételére szolgál, amelyeket más fejezethez vagy fejezetekhez tartozó felső határok korlátai között nem lehetne finanszírozni.
                  
               
                     (2)
                  
                  
                     Az 1311/2013/EU, Euratom tanácsi rendelet (2) 11. cikke értelmében a Rugalmassági Eszköz céljára rendelkezésre álló éves összeg felső határa (2011-es árakon) 600 000 000 EUR, amelyet adott esetben az említett cikk (1) bekezdésének második albekezdésével összhangban rendelkezésre bocsátott, megszűnt összegek növelnek.
                  
               
                     (3)
                  
                  
                     A COVID-19-járvánnyal összefüggésben felmerülő kihívások kezelése érdekében sürgősen mozgósítani kell a megfelelő intézkedések finanszírozásához szükséges összegeket.
                  
               
                     (4)
                  
                  
                     A 3. fejezet (Biztonság és uniós polgárság) kiadási felső határán belül az előirányzatok átcsoportosítására nyíló valamennyi lehetőség vizsgálatát követően, igénybe kell venni a Rugalmassági Eszközt annak érdekében, hogy az Unió 2020-as pénzügyi évre vonatkozó általános költségvetésében rendelkezésre álló finanszírozást a 3. fejezet felső határán felül 243 039 699 EUR összeggel ki lehessen egészíteni a COVID-19-járvánnyal összefüggésben hozott azonnali költségvetési intézkedések finanszírozása céljára. Ez az összeg kiegészíti az Unió 2020. évi általános költségvetésére vonatkozó 1. sz. költségvetés-módosítással összefüggésben igénybe vett finanszírozást.
                  
               
                     (5)
                  
                  
                     A várható kifizetési profil alapján a Rugalmassági Eszköz igénybevételének megfelelő kifizetési előirányzatokat több pénzügyi évre kell elosztani.
                  
               
                     (6)
                  
                  
                     Ez a határozat az Unió 2020. évi általános költségvetésére vonatkozó 2. sz. költségvetésmódosítás szerinti finanszírozáshoz kapcsolódik. Az említett költségvetés-módosítással való összhang biztosítása érdekében ez a határozat az elfogadása napjától kezdődően alkalmazandó,
                  
               ELFOGADTA EZT A HATÁROZATOT:
         
            1. cikk
            
               (1)   Az Unió 2020-as pénzügyi évre vonatkozó általános költségvetése vonatkozásában a Rugalmassági Eszközt igénybe kell venni, hogy a 3. fejezetet (Biztonság és uniós polgárság) kötelezettségvállalási előirányzatok formájában 243 039 699 EUR összeggel egészítse ki.
               Ezt az összeget a COVID-19-járvány okozta jelenlegi egészségügyi válság kezelésére irányuló azonnali intézkedések finanszírozására kell felhasználni.
            
            
               (2)   A várható kifizetési profil alapján a Rugalmassági Eszköz igénybevételének megfelelő kifizetési előirányzatok a becslések szerint a következőképpen alakulnak:
               
                           a)
                        
                        
                           123 950 247 EUR 2020-ban;
                        
                     
                           b)
                        
                        
                           71 453 672 EUR 2021-ben;
                        
                     
                           c)
                        
                        
                           23 817 890 EUR 2022-ben;
                        
                     
                           d)
                        
                        
                           23 817 890 EUR 2023-ban.
                        
                     
         
         
            2. cikk
            Ez a határozat az Európai Unió Hivatalos Lapjában való kihirdetésének napján lép hatályba.
            Ezt a határozatot 2020. április 17-től kell alkalmazni.
         
         
            Kelt Brüsszelben, 2020. április 17-én.
            
               
                  az Európai Parlament részéről
               
               
                  az elnök
               
               D. M. SASSOLI
            
            
               
                  a Tanács részéről
               
               
                  az elnök
               
               G. GRLIĆ RADMAN
            
         
         
            (1)  HL C 373., 2013.12.20., 1. o.
         
         
            (2)  A Tanács 1311/2013/EU, Euratom rendelete (2013. december 2.) a 2014–2020-as időszakra vonatkozó többéves pénzügyi keretről (HL L 347., 2013.12.20., 884. o.).